Van Morrison blev kendt som "Van the Man" og indledte sin professionelle musikkarriere i slutningen af 1950'erne, hvor han spillede en række forskellige instrumenter som guitar, mundharmonika, tangentinstrumenter og saxofon for forskellige irske showbands, en orkesterform der spillede dansemusik med kopinumre af tidens hits. Han blev kendt i midten af 1960'erne som sanger i det nordirske [[Rhythm and blues|r&b]]-band [[Them (gruppe)|Them]], med hvilket han indspillede det klassiske [[garagerock]]-nummer "[[Gloria (Them-sang)|Gloria]]". Han indledte herefter en solokarriere med støtte fra den pop-orienterede sangskriver og producer [[Bert Berns]] og udgivelsen af "[[Brown Eyed Girl]]" i 1967. Efter Berns' død overtog [[Warner Bros. Records]] hans kontrakt, og han udgav albummet ''[[Astral Week]]'' i 1968. Den var ikke nogen stor kommerciel succes i kølvandet på udgivelsen, selv om den senere har fået mere medvind. Til gengæld blev Morrison med udgivelsen af ''[[Moondance]]'' (1970) etableret som en stor kunstner,<ref>{{cite web | archiveurl = https://web.archive.org/web/20050419192209/http://mixonline.com/mag/audio_van_morrisons_moondance/ | archivedate = {{dato|19-4-2005}} | url = http://mixonline.com/mag/audio_van_morrisons_moondance/ | title = Van Morrison's "Moondance" | publisher = mixonline.com | date = {{dato|1-4-2005}} | first = Gary | last = Eskow | accessdate = {{dato|7-6-2017}} }}</ref> og han øgede sin position i løbet af 1970'erne med en række roste album og koncerter. Morrison er fortsat med at indspille musik og turnere, for det meste med både anmeldermæssig og kommerciel succes. Han har i tidens løb også samarbejdet med andre kunstnere som [[The Chieftains]] og [[Georgie Fame]].
Levende_personer